Στίβος στους Θερινούς Ολυμπιακούς Αγώνες 1896 – Άλμα εις τριπλούν ανδρών

Το άλμα εις τριπλούν ανδρών ήταν ένα από τα τέσσερα αγωνίσματα αλμάτων στο πρόγραμμα του στίβου στους Θερινούς Ολυμπιακούς Αγώνες του 1896. 

 Σύνοψη αγωνίσματος 
Το αγώνισμα διεξήχθη στις 6 Απριλίου και ώρα 15:40 το μεσημέρι στο Παναθηναϊκό Στάδιο της Αθήνας, αμέσως μετά τους προκριματικούς γύρους των 100 μέτρων. Είναι έτσι ο πρώτος χρονολογικά τελικός των σύγχρονων Ολυμπιακών Αγώνων και ο νικητής Τζέιμς Κόνολι θεωρείται ο πρώτος σύγχρονος Ολυμπιονίκης. Η επίδοσή του ήταν κατά ένα μέτρο μεγαλύτερη από αυτή του δεύτερου Αλέξανδρου Τουφερή και κατέκτησε με άνεση την πρωτιά. Μετά τη νίκη του, τηλεγράφησε στους γονείς του: "Οι Έλληνες νίκησαν την Ευρώπη. Εγώ νίκησα όλο τον κόσμο".Monique Berlioux: Ρεπορτάζ αναδημοσιευμένο στο περιοδικό Συλλογή (Απρ. 1969, τεύχος 17, σελ. 46-54)

Συνολικά, επτά αθλητές από πέντε χώρες πήραν μέρος στον αγώνα, ενώ διέφεραν οι τεχνικές που χρησιμοποιήθηκαν. Την τρίτη θέση κατέκτησε ο Έλληνας Ιωάννης Περσάκης με επίδοση στα 12,52 μέτρα και την τέταρτη ο Λάγιος Σόκολι από την Ουγγαρία με 11,26 μέτρα. Ο Καρλ Σούμαν βρέθηκε στην πέμπτη θέση, ενώ παραμένει άγνωστη η τελική κατάταξη των δύο τελευταίων αθλητών.

 Ρεκόρ 
Το ανεπίσημο παγκόσμιο ρεκόρ στο άλμα εις τριπλούν πριν την έναρξη των Θερινών Ολυμπιακών Αγώνων 1896:

 Ρεκόρ  Απόσταση  Αθλητής  Τόπος  Ημερομηνία Παγκόσμιο ρεκόρ 15,26 μ. 20px|border|Ιρλανδία Μάθιου Ρόουζινγκριβ Γκορτ, Ιρλανδία 15 Αυγούστου 1895

 Τελική κατάταξη 
 Κατάταξη  Αθλητής  Χώρα Απόσταση 1 Τζέιμς Κόνολι  Ηνωμένες Πολιτείες 13,71 μ.  2 Αλέξανδρος Τουφερής  Γαλλία 12,70 μ. 3 Ιωάννης Περσάκης 20px|border|Ελλάδα Ελλάδα 12,52 μ. 4 Λάγιος Σόκολι20px|border|Ουγγαρία Ουγγαρία 11,26 μ. 5 Καρλ Σούμαν 20px|border|Γερμανία Γερμανία Άγνωστη 6-7 Φριτς Χόφμαν 20px|border|Γερμανία Γερμανία Άγνωστη Χρήστος Ζούμης 20px|border|Ελλάδα Ελλάδα Άγνωστη

 Παραπομπές 

 Πηγές 
 Επίσημο Χρονικό των Αγώνων (Τόμος Α'): 
 Επίσημο Χρονικό των Αγώνων (Τόμος Β'): 
 Εθνοσπόρ: 108 Χρόνια Ολυμπιακοί Αγώνες (1896-2004) (σελ. 13)



Αλμα τριπλουν
Κατηγορία:Άλμα εις τριπλούν